કોંગ્રેસના નેતા ડૉ. મનિષ દોશીએ જણાવ્યું હતું કે, ભાજપ સરકારની વહિવટી વિચિત્રતા એવી છે કે, મામલતદાર, તલાટી, ગ્રામસેવક, મહેસુલ કામને બદલે ભીડ એકત્ર કરવામાં વ્યસ્ત હોય, કલેક્ટર જિલ્લાના વહિવટી તંત્રને દોડતુ કરવાના કામને બદલે ઈવેન્ટ મેનેજમેન્ટમાં વ્યસ્ત હોય, શિક્ષકો, બાળકોને શિક્ષણ આપવાને બદલે શૌચાલયો ગણવા અને તીડ ભગાડવા જેવી જવાબદારીમાં વ્યસ્ત રહે, જીલ્લા પોલીસ વડા અને પોલીસ તંત્ર દારૂ જુગારના અડ્ડા અને અસામાજીક તત્વો ઉપર ધોસ બોલાવવાની જવાબદારીને બદલે રાજકીય સંમેલનોમાં ગોઠવણમાં સતત વ્યસ્ત રહે અને બીજી બાજુ જે કામ વહિવટી તંત્રની જવાબદારીમાં આવે તે કામ મુખ્યમંત્રી અને મંત્રી મંડળના સભ્યો વાહવાહી – પ્રસિદ્ધી માટે કરોડો રૂપિયાના ખર્ચે સમારંભોમાં મસ્ત રહે આ છે ગતિશીલ અને પ્રગતિશીલ ગુજરાત….